হান সম্রাট উ
হান সম্রাট উ (খ্রিস্টপূর্ব ১৫৬ - খ্রিস্টপূর্ব ২৯ মার্চ ৮৭), জন্ম: লিউ চে এবং সৌজন্য নাম টং, ছিলেন খ্রিস্টপূর্ব ১৪১ থেকে খ্রিস্টপূর্ব ৮৭ সাল পর্যন্ত হান রাজবংশের সপ্তম সম্রাট ছিলেন। তার শাসনকাল ৫৪ বছর স্থায়ী হয়েছিল। যা ১,৮০০ বছরেরও বেশি সময় অক্ষুন্ন ছিল, পরে কাংজি সম্রাট ভেঙ্গে দেন। কিন্তু জাতিগত হান সম্রাটদের মধ্যে রেকর্ডটি রয়ে গেছে। তার রাজত্বে চীনা সভ্যতার ভূ-রাজনৈতিক প্রভাবের ব্যাপক প্রসার ঘটে এবং সরকারী নীতি, অর্থনৈতিক পুনর্গঠন এবং একটি সংকর আইনবাদী - কনফুসীয় মতবাদের প্রচারের মাধ্যমে একটি শক্তিশালী কেন্দ্রীভূত রাষ্ট্রের বিকাশ ঘটে। ঐতিহাসিক সামাজিক ও সাংস্কৃতিক অধ্যয়নের ক্ষেত্রে, সম্রাট উ তার ধর্মীয় উদ্ভাবন এবং সাম্রাজ্যিক সঙ্গীত বিভাগ একটি মর্যাদাপূর্ণ সত্তা হিসাবে বিকাশ লাভ করে এবং কাব্য ও সঙ্গীত শিল্পের পৃষ্ঠপোষকতার জন্য পরিচিত। তার শাসনামলে পশ্চিম ইউরেশিয়ার সাথে প্রত্যক্ষ ও পরোক্ষভাবে সাংস্কৃতিক যোগাযোগ ব্যাপকভাবে বৃদ্ধি পায়।